เบียร์ Guinness เกี่ยวอะไรกับ หนังสือบันทึกสถิติโลก
ในแต่ละประเทศจะมีเครื่องดื่มขึ้นชื่อเป็นของตัวเอง  ประเทศสกอตแลนด์.. วิสกี้ ประเทศรัสเซีย.. วอดก้า ประเทศเกาหลีใต้.. โซจู  แต่สำหรับประเทศไอร์แลนด์ เครื่องดื่มที่ขึ้นชื่อคือ Guinness  Guinness คือเบียร์ดำที่คิดค้นโดย Arthur Guinness
25 พ.ย. 2561

เบียร์ Guinness เกี่ยวอะไรกับ หนังสือบันทึกสถิติโลก / โดย ลงมุนแมน
ในแต่ละประเทศจะมีเครื่องดื่มขึ้นชื่อเป็นของตัวเอง
ประเทศสกอตแลนด์.. วิสกี้
ประเทศรัสเซีย.. วอดก้า
ประเทศเกาหลีใต้.. โซจู
แต่สำหรับประเทศไอร์แลนด์ เครื่องดื่มที่ขึ้นชื่อคือ Guinness
Guinness คือเบียร์ดำที่คิดค้นโดย Arthur Guinness
คุณ Arthur อาศัยอยู่ที่หมู่บ้านเล็กๆ แห่งหนึ่งในเมืองเซลบริดจ์ ประเทศไอร์แลนด์
เขามักจะใช้เวลาว่างไปกับการหมักเบียร์ในห้องใต้ดิน
ต่อมาคุณ Arthur ได้รับมรดกเป็นเงินจำนวน 100 ปอนด์
ซึ่งในยุคนั้นก็ถือเป็นเงินจำนวนมากพอสมควร
นี่จึงกลายเป็นจุดเริ่มต้นของธุรกิจโรงหมักเบียร์ และสามารถสร้างเป็นแบรนด์ Guinness ขึ้นมาในปี 1759
Guinness ประสบความสำเร็จอย่างมากในประเทศไอร์แลนด์
ไม่กี่ปีต่อมา Guinness ก็เริ่มขยายตลาดสู่ต่างประเทศ โดยเริ่มส่งสินค้าไปขายที่อังกฤษเป็นประเทศแรก
 
เมื่อคุณ Arthur เสียชีวิต ลูกๆ ของเขาก็เข้ามารับช่วงต่อ
Guinness ยังคงเติบโตอย่างต่อเนื่อง 
แม้ว่าในช่วงวิกฤติเศรษฐกิจจากภาวะสงครามในยุโรปก็ทำให้ยอดขายของบริษัทลดลงเพียงเล็กน้อยเท่านั้น
ในปี 1886 Guinness เข้าจดทะเบียนในตลาดหลักทรัพย์
ในปี 1997 Guinness ได้รวมเข้ากับ Grand Metropolitan และเปลี่ยนชื่อเป็น Diageo
ปัจจุบัน Diageo เป็นหนึ่งในบริษัทที่ครองตลาดเครื่องดื่มแอลกอฮอล์มากที่สุดในโลก 
โดยเป็นเจ้าของเครื่องดื่มชื่อดังหลายแบรนด์ เช่น Johnnie Walker, Smirnoff, Tanqueray รวมถึง Guinness
รายได้และกำไรของ Diageo Plc.
ปี 2016 รายได้ (สุทธิจากภาษีสรรพสามิต) 512,487 ล้านบาท กำไร 117,893 ล้านบาท
ปี 2017 รายได้ (สุทธิจากภาษีสรรพสามิต) 445,927 ล้านบาท กำไร 100,456 ล้านบาท
ปี 2018 รายได้ (สุทธิจากภาษีสรรพสามิต) 517,292 ล้านบาท กำไร 133,714 ล้านบาท
เล่ามาเสียยาว แล้ว Guinness เกี่ยวอะไรกับ หนังสือบันทึกสถิติโลก หรือเรียกกันว่า Guinness World Records?
Guinness World Records เกิดขึ้นจากความคิดของ Sir Hugh Beaver ซึ่งเป็นผู้บริหารของ Guinness ในขณะนั้น
วันหนึ่ง Sir Hugh ได้ไปงานเลี้ยงสังสรรค์กับเพื่อน
และได้เกิดการโต้เถียงขึ้นในวงสนทนาว่าระหว่างนกหัวโตหลังจุดสีทองและไก่ป่า นกชนิดไหนเคลื่อนที่เร็วที่สุด
สุดท้ายแม้จะค้นหาคำตอบจากหนังสืออ้างอิงอยู่หลายเล่ม แต่ Sir Hugh และเพื่อนก็ยังไม่ได้ข้อสรุป
นี่เองเป็นจุดเริ่มต้นให้ Sir Hugh คิดว่าเหตุการณ์ในลักษณะเช่นนี้คงจะเกิดขึ้นนับครั้งไม่ถ้วนในวงเหล้าอื่นทั่วโลกเช่นกัน
ในปี 1954 เขาจึงเริ่มทำหนังสือบันทึกสถิติในหลายๆ ด้าน โดยได้รับความช่วยเหลือจาก Norris และ Ross McWhirter
หลังจากเก็บข้อมูลนานหลายเดือน The Guinness Book of Records เล่มแรกก็สามารถตีพิมพ์ได้ในปี 1955
The Guinness Book of Records กลายเป็นหนังสือขายดีในสหราชอาณาจักรในทันที
ในปี 1999 ได้เปลี่ยนชื่อเป็น Guinness World Records
หลังจากได้รับกระแสตอบรับเป็นอย่างดี Guinness World Records จึงมีการออกหนังสือปีละเล่ม
จนสามารถสร้างสถิติหนังสือที่ขายได้มากสุดในโลก ด้วยยอดขายกว่า 100 ล้านเล่ม
ปัจจุบัน Guinness World Records ไม่ได้มีเพียงหนังสือ แต่ยังถูกซื้อลิขสิทธิ์ไปทำรายการโชว์, พิพิธภัณฑ์ และสวนสนุกด้วย
สุดท้ายนี้แม้ว่า Sir Hugh Beaver จะไม่ได้คำตอบจากวงเหล้านั้นว่านกหัวโตหลังจุดสีทองหรือไก่ป่าเคลื่อนที่ได้เร็วกว่ากัน
แต่นี่ก็เป็นสาเหตุให้เรารู้เรื่องต่างๆ มากมาย
ไม่ว่าจะเป็นใครคือคนที่อายุยืนที่สุดในโลก..
งานศิลปะชิ้นไหนแพงที่สุดในโลก..
ปิดท้ายด้วยข้อมูลที่น่าสนใจ
รู้ไหมว่าประเทศไทยเองก็สร้างสถิติโลกไว้จำนวนมากเช่นกัน
ไม่ว่าจะเป็นงานแอโรบิกใต้น้ำที่มีคนร่วมเต้นมากที่สุดในโลก
การต่อตัวเป็นพีระมิดคนใต้น้ำที่ใหญ่ที่สุดในโลก
หรือแม้แต่การเอาจานที่ล้างสะอาดแล้วมาเรียงต่อกันยาวที่สุดในโลก..
----------------------
ยังมีเรื่องธุรกิจที่น่ารู้อีกมากมาย ติดตามได้ที่แอปพลิเคชัน "blockdit" โหลดได้ที่ 
 
ความคิดดีๆ เกิดขึ้นที่บล็อกดิต..
.
หนังสือลงทุนแมนไว้อ่านยามว่าง เล่ม 1.0-7.0 ซื้อได้ที่ลิงก์นี้ 
.
อินสตาแกรม ไว้ดูภาพสวยๆ 
.
ทวิตเตอร์กระชับฉับไว 
.
ไลน์ส่งข้อความตรงวันละครั้ง 
----------------------
References
-
-
-
-
-
-